15/11/2018 | Administración LocalMunicipal
Coirós
Convocatoria e publicación bases de una praza de Técnico/a de información xuvenil e animación sociocultural e outra de “Oficial de oficios varios”

Por Resolución da Alcaldía de data 12 de novembro de 2018, aprobáronse as bases xerais e específicas que regulan o proceso selectivo, dunha praza de “Técnico/a de información xuvenil e animación sociocultural” e outra de “Oficial de oficios varios”, que seguidamente se transcriben: É obxecto das presentes bases a regulación da convocatoria do proceso selectivo dunha (1) praza de Técnico/a de información xuvenil e animación sociocultural de Coirós, asimilado ao grupo A, subgrupo A2, pola provisión en propiedade mediante o sistema de concurso-oposición, incluída na Oferta de Emprego Público do ano 2018; e dunha (1) praza de Oficial de Oficios varios, asimilado ao grupo E, pola provisión en propiedade mediante o sistema de concurso-oposición, incluída na Oferta de Emprego Público do ano 2018, de acordo co Texto Refundido do Estatuto básico do empregado público; A normativa aplicable ó dito proceso selectivo atópase especialmente prevista en: Artigo 103 da Constitución Española; Lei 7/1985, de 2 de abril, reguladora das bases de réxime local; Real decreto lexislativo 781/1986, de 18 de abril, polo que se aproba o texto refundido das disposicións vixentes en materia de réxime local; Lei 5/1997, de 22 de xullo, da Administración Local de Galicia; Real decreto lexislativo 5/2015, de 30 de outubro que aproba o Texto Refundido do Estatuto básico do empregado público; Lei 30/1984, de 2 de agosto, medidas para a reforma da función pública; Real decreto 896/1991, de 7 de xuño, sobre as regras básicas e os programas mínimos aos que debe axustarse o procedemento de selección de funcionarios da Administración Local; Lei 50/1998, de 30 de decembro, de medidas fiscais, administrativas e do orde social; Lei 2/2015, do 29 de abril, do emprego público de Galicia; Regulamento de selección do persoal da Administración da Comunidade Autónoma de Galicia de 20 de marzo de 1991, e supletoriamente o Real decreto 364/1995, de 10 de marzo, polo que se aproba o Regulamento xeral de ingreso do persoal ao servizo da Administración do Estado. Para participar nas probas selectivas as persoas aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes e deberán manterse durante todo o proceso selectivo: a) Ser español ou nacional dalgún dos estados membros da Unión Europea ou nacional dalgún Estado en que en virtude dos tratados internacionais realizados pola Unión Europea e ratificados por España sexa de aplicación a libre circulación de traballadores. Tamén poderán participar, calquera que sexa a súa nacionalidade, o cónxuxe deespañol e de nacional doutros estados membros da Unión Europea, e o de nacionaldalgún Estado ó cal en virtude dos tratados internacionais celebrados pola Unión Europea e ratificados por España sexa de aplicación a libre circulación de traballadores, sempre que non estean separados de dereito. Así mesmo, coas mesmas condicións poderán participar os seus descendentes e os do seu cónxuxe sempre que non estean separados de dereito, sexan menores de vinte e un anos ou maiores da dita idade dependentes. b) Ter cumpridos dezaseis anos e non exceder a idade máxima de xubilación forzosa. c) Estar en posesión dos títulos esixidos nas convocatorias específicas. No caso de titulacións obtidas no estranxeiro, deberán posuír o documento que acredite fielmente a súa homologación. d) Posuír a capacidade funcional para o desenvolvemento das tarefas habituais da praza á que aspira, sen que se padeza enfermidade ou limitación física ou psíquica incompatible coas funcións do posto. A condición de persoa con discapacidade e a súa compatibilidade acreditarase coa oportuna certificación. As persoas aspirantes con discapacidade farán constar na súa instancia se precisan adaptación para as probas. e) Non ter sido separada/o mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ó emprego público. f) Os requisitos especiais que, de ser o caso, poidan establecerse nas convocatorias específicas. As instancias solicitando participar nos procesos selectivos, dirixiranse ao Sr. Alcalde do Concello de Coirós. Presentaranse, debidamente cubertas, no Rexistro Xeral do Concello no modelo oficial que figura como Anexo II desta convocatoria, e que se facilitará no Rexistro Xeral municipal e na páxina web do concello, achegando a documentación solicitada, no prazo de vinte (20) días naturais contados a partir do seguinte ao da publicación do anuncio da convocatoria no Boletín Oficial do Estado (BOE); ou por calquera das formas establecidas no art.16.4 da Lei 39/2015, de 1 de outubro, do procedemento administrativo común das administracións públicas. Nos supostos previstos nos apartados b), c) d) e e) do artigo 16.4, as persoas aspirantes deberán comunícalo ao concello mediante telegrama ou telefax (981 796256) ou no correo electrónico“correo@coiros. es”, remitindo copia completa da solicitude rexistrada, durante o mesmo prazo que o de presentación de instancias. Ás solicitudes debidamente cubertas, achegaranse os documentos que a continuación se indican e de acordo coa seguinte orde: a) Fotocopia compulsada do DNI ou NIE. Ademais, as persoas aspirantes estranxeiras deberán presentar documento que acredite que é nacional da Unión Europea ou dalgún Estado ó cal en virtude dos tratados internacionais celebrados pola Unión Europea e ratificados por España, sexa de aplicación a libre circulación de traballadores. E, así mesmo, os familiares das anteriores deberán presentar ademais fotocopia compulsada dun documento que acredite esta condición. b) Fotocopia cotexada da titulación requirida para o acceso ó posto. c) Declaración responsable na que manifesten que reúnen todos e cada un dos requisitos xerais esixidos na base 3, así como os específicos que esixan nas convocatorias específicas, referidos sempre ao día en que remate o prazo de presentación de instancias. Así mesmo, as persoas aspirantes comprométense no caso de ser propostos para o correspondente nomeamento a prestar xuramento ou promesa de acordo co que determina o Real decreto 707/1979, do 5 de abril. d) Relación dos méritos que aleguen as persoas aspirantes pola orde que se establece na correspondente convocatoria específica, unindo á dita relación os documentos xustificativos dos mesmos (orixinais ou fotocopias compulsadas). e) Xustificante acreditativo do aboamento de pago dos dereitos de exame, na contía que se fixa para cada caso na convocatoria específica. O pagamento efectuarase na conta bancaria da entidade “ABANCA” de Betanzos a nome deste Concello, co IBAN ES65 2080 0018 0131 1000 0118. Deberá expresarse con claridade os datos da persoa aspirante a quen corresponde o ingreso e a convocatoria á que se atribúe o pagamento. Os dereitos de exame só serán devoltos ás que non fose admitidas nas probas selectivas por non reunir os requisitos esixidos na convocatoria. Rematado o prazo de presentación de solicitudes, a Alcaldía ditará resolución, no prazo máximo de un mes, pola que declarará aprobada a lista provisional de persoas admitidas e excluídas. A dita resolución publicarase no Boletín Oficial de Provincia e no Taboleiro de Edictos da Casa do concello. Na publicación farase constar, apelidos, nome e número do DNI/NIE, así como, se é o caso, as causas que motivaron a súa exclusión. As persoas aspirantes excluídas ou omitidas nas ditas relacións disporán dun prazo de dez (10) días hábiles contados a partir do seguinte ao da publicación da resolución no BOP, para presentar as reclamacións oportunas ou emendas de defectos, nos termos do art.68 da Lei 39/15. Se no dito prazo non se emendan os defectos serán definitivamente excluídas da realización das probas. En todo caso, co obxecto de evitar erros e, no suposto de producirse, posibilitar a súa emenda no tempo e na forma, as persoas aspirantes comprobarán se os seus datos figuran recollidos correctamente na correspondente relación de persoas admitidas. No caso de non presentarse alegacións ou emendas á lista provisional, elevarase a definitiva. A resolución pola que se aproba lista provisoria de persoas admitidas e excluídas será definitiva no caso de non haber persoas excluídas. A resolución pola que se aproba a lista definitiva publicarase do mesmo xeito que a provisional, determinando así mesmo lugar, data e hora de comezo das probas selectivas e composición do tribunal, e será determinante dos prazos a efectos de posibles impugnacións ou recursos. Os tribunais cualificadores dos procesos selectivos designaranse de conformidade co sinalado no artigo 60 do Real decreto lexislativo 5/2015, de 30 de outubro que aproba o Texto Refundido do Estatuto Básico do Empregado Público e artigo 11 do Regulamento xeral de ingreso do persoal ó servizo da Administración Xeral do Estado, aprobado por Real decreto 364/1995, de 10 de marzo, debendo estar integrados polo menos por cinco membros titulares cos seus correspondentes suplentes. A composición dos tribunais determinarase na convocatoria específica da praza ou prazas que se convoquen. A posterior designación nominal dos membros do tribunal incluirá a dos respectivos suplentes. Todos os membros do tribunal deberán contar con titulación igual ou superior á esixida para o acceso á praza que se convoquen. A súa composición axustarase os principios de imparcialidade e profesionalidade dos seus membros. Non poderá constituírse nin actuar o tribunal sen a asistencia de máis da metade dos seus membros, debendo estar presentes as persoas que ocupen a Presidencia e a Secretaría en todo caso. O tribunal poderá dispoñer a incorporación de asesores especialistas, que colaborarán co órgano de selección unicamente no exercicio das súas especialidades técnicas, tendo voz pero non voto. Os membros do Tribunal deberán absterse de intervir, notificándoo á autoridade convocante, cando neles concorran circunstancias das previstas no artigo 23 da Lei 40/2015, do 1 de outubro, de Réxime Xurídico do Sector público. Os/as aspirantes poderán recusar aos membros do Tribunal cando se deran calquera das citadas circunstancias. Para os efectos de percepción de asistencias polos membros concorrentes ás sesións dos tribunais, estes estarán clasificados nas categorías que estabelece o núm.1 do artigo 30 do Decreto 462/2002, de 24 de maio, sobre indemnizacións por razón de servizo. O tribunal resolverá por maioría de votos dos seus membros presentes, tódalas dúbidas e propostas que se produzan para a aplicación das normas contidas nestas bases, e estará facultado para resolver as cuestións que poidan suscitarse durante a realización das probas, así como adoptar as medidas necesarias para garantir a debida orde nas mesmas. As probas non darán comezo ata transcorridos dous meses mínimo dende a data de publicación do anuncio resumido no B. O. E. Unha vez comezadas as probas selectivas, non será obrigatoria a publicación da celebración dos sucesivos exercicios no Boletín Oficial da Provincia, senón que será suficiente coa súa exposición no Taboleiro de Edictos da Casa do Concello. As persoas aspirantes deberán presentarse para a realización de cada exercicio provistos de DNI ou documento fidedigno acreditativo da súa identidade, a xuízo do tribunal. As persoas aspirantes serán convocadas para cada exercicio en único chamamento, sendo excluídas da oposición as que non comparecesen, agás nos casos debidamente xustificados e libremente valorados polo tribunal. As razóns ou probas xustificativas formularanse dentro das vinte e catro (24) horas seguintes á celebración do exercicio ao que non compareceran. Non obstante o anterior, as mulleres embarazadas que prevexan que polas circunstancias derivadas do seu avanzado estado de xestación e previsión de parto, ou eventualmente primeiros días de puerperio, a súa coincidencia coas datas de realización de calquera dos exames previstos nas probas selectivas, poderán poñelo en coñecemento do tribunal, xuntando á comunicación o correspondente informe médico oficial. A comunicación deberá realizarse como mínimo 48 horas logo do anuncio da data do exame. A citada notificación leva consigo o consentimento da interesada para permitir o acceso do tribunal ou do órgano convocante aos datos médicos necesarios relacionados coa súa situación. O tribunal decidirá en cada caso, sobre a base da información de que dispoña, se proceda ou non realizar a proba nun lugar alternativo ou ben un aprazamento da proba, ou ben ambas medidas conxuntamente. Non se admitirá recurso respecto das decisións do tribunal neste punto, sen prexuízo de que as razóns da impugnación se inclúan en calquera outro recurso admisible de acordo coas regras xerais do proceso selectivo. En calquera momento as persoas aspirantes poderán ser requiridas polo tribunal correspondente coa finalidade de acreditaren a súa personalidade. Os exercicios escritos poderán ser lidos publicamente, se así o acordase o tribunal, podendo este dialogar ca persoa aspirante coa fin de determinar os seus coñecementos sobre o contido do exposto. As cualificacións das aspirantes aprobadas en cada unha das probas, serán publicadas no Taboleiro de Edictos da Casa do Concello. Desde a total conclusión dunha proba ata o comezo da seguinte, deberá transcorrer un prazo mínimo de corenta e oito (48) horas e máximo de corenta (40) días naturais. De cada sesión que celebre o tribunal redactarase unha acta pola/o secretaria/o do mesmo na que se farán constar a cualificacións dos exercicios das persoas aspirantes, así como as incidencias que se produzan. O sistema de selección será o de concurso-oposición, no que na fase de concurso, se valorará, entre outros méritos, a experiencia nos postos de traballo obxecto desta convocatoria, de acordo co Real decreto lexislativo 5/2015, de 30 de outubro e co artigo 39 da Lei 50/1998, de 30 de decembro. Nas bases específicas que completen estas bases xerais se concretarán os méritos a valorar na fase de concurso así como os criterios de valoración dos mesmos, o contido de cada proba, a súa forma de desenvolvemento, sistema de cualificación dos exercicios, e os programas respectivos. A fase de concurso, non terá carácter eliminatorio nin poderá terse en conta para superar as probas da fase de oposición, e outorgaranse e faranse públicas tan só para as persoas aspirantes que superaran todas as probas do proceso, tras a realización e valoración das mesmas. O tribunal non poderá valorar o non alegado e probado polas persoas aspirantes nos documentos achegados no momento de presentaren a solicitude para admisión ás probas selectivas, sen que sexa admisible a concesión de prazo para emendar a falta de alegacións ou de proba de méritos. As persoas aspirantes poderán realizar os exercicios, a súa elección, en calquera das linguas oficiais de Galicia. O resultado final do concurso-oposición virá determinado pola suma das puntuacións obtidas na totalidade dos exercicios e na fase de concurso de méritos. Finalizadas as probas selectivas o tribunal fará pública no taboleiro de anuncios da Casa do Concello, a relación definitiva das persoas aspirantes aprobadas indicando o seu D. N. I./N. I. E e pola orde da puntuación obtida. Esta relación presentarase ao Alcalde coa proposta de nomeamento da persoa candidata para o nomeamento de funcionaria/o. Os tribunais non poderán aprobar nin declarar que superaron as probas selectivas un número superior de aspirantes ao das prazas que se convocaran, resultando nulo de pleno dereito calquera acordo que contraviñese o disposto por esta norma. As persoas aspirantes propostas achegarán no prazo de vinte (20) días naturais, contados a partir da publicación da lista de persoa aprobada no lugar indicado na base 9. a, apartado 2. o, os documentos seguintes: 1) Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto.2) Declaración de non ter sido separada mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. Non suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, o acceso ó emprego público.3) Declaración responsable de non encontrarse incursa en ningunha causa de incapacidade e incompatibilidade de conformidade coa lexislación vixente e referido ó momento da súa toma de posesión.4) Fotocopia da cartilla da Seguridade Social (no caso de estar afiliada). As persoas aspirantes que fagan valer a súa condición de persoas con discapacidade deberán presentar certificado dos órganos competentes da Administración titular da competencia en esta materia, que acredite tal condición e igualmente deberán presentar certificado dos citados órganos ou da administración sanitaria acreditativo de compatibilidade co desempeño das tarefas e funcións correspondentes. Quen tivese a condición de funcionario público de carreira non terá que xustificar documentalmente as condicións e requisitos xa acreditados para obter o seu anterior nomeamento, unicamente deberá presentar certificación da Administración Pública da que dependese que acredite tal condición e demais circunstancias que consten no seu expediente persoal ou folla de servizos. A non presentación dentro do prazo fixado da documentación esixida nesta base, e agás nos caso de forza maior, ou cando do exame da mesma dedúzase que carecen dalgún dos requisitos sinalados na base 3. a, non poderán ser nomeados persoal funcionario e quedarán anuladas as actuacións, sen prexuízo da responsabilidade en que incorreran por falsidade na solicitude de participación. Rematado o proceso selectivo e presentada a documentación polas persoas interesadas, o Sr. Alcalde efectuará o nomeamento, a favor das candidaturas propostas, como funcionaria/os de carreira. O nomeamento deberá ser notificado as persoas interesadas, as cales deberán tomar posesión dentro do prazo máximo dun mes contado desde o día da data de notificación. No acto de toma de posesión, o persoal funcionario nomeado deberá presentar xuramento ou promesa de non estar incurso en ningunha causa de incompatibilidade conforme ao disposto pola Lei 53/1984, de 26 de decembro de incompatibilidades do persoal ao servizo das administracións públicas. A presente convocatoria e cantos actos administrativos se deriven desta poderán ser impugnados polas persoas interesadas nos casos e na forma estabelecidas na lexislación. Coirós, 22 de outubro de 2018 O ALCALDE Asdo.: Francisco Quintela Requeijo É obxecto da presente convocatoria a provisión en propiedade dunha praza vacante, “Técnica/o de información xuvenil e animación sociocultural”, encadrada na escala de administración especial, subescala de servizos especiais, pertencente ao grupo A2, incluída na Oferta de Emprego Publico de 2018, publicada no Boletín Oficial da Provincia nº 133, de 13 de xullo de 2018, ó amparo do Texto Refundido do Estatuto básico do empregado público, e de acordo coas Bases Xerais reguladoras do proceso selectivo. O procedemento selectivo será o de concurso-oposición. As funcións do posto son as propias dun/dunha técnica da oficina municipal de Información Xuvenil e animación socio-cultural do Concello de Coirós, e así entre outras: - Responsable da oficina municipal de información xuvenil - Xestión e coordinación coa Deputación da Coruña do programa de xestión cultural e animación socio cultural. - Programación, organización, xestión e coordinación de actividades xuvenís, socioculturais e deportivas. - Xestión e coordinación do programa de voluntariado - Asesoramento e apoio ó tecido asociativo municipal - Xestión de subvencións relacionadas coas funcións que se desempeñen. - Mantemento da páxina web municipal - Dinamización e mediación sociocultural do territorio - Execución de actividades de tempo libre -Deseño e desenvolvemento de políticas de apoio á creación cultural e artística local -Deseño e desenvolvemento de políticas de xeración de oferta cultural no ámbito local - Desenvolvemento de enfoques relacionais e cooperativos cos campos do patrimonio, turismo, educación, igualdade, servizos sociais e medio ambiente no municipio e comarca - Calquera outra que se lle encomende e que estea relacionada cos obxectivos xerais e específicos relacionados coa OMIX, ou co programa de actividades socio-culturais do Concello de Coirós As persoas aspirantes deberán estar en posesión dos seguintes títulos: a) Título de diplomada/o universitaria/o en educación social, ou título de grao en educación social b) Certificado de profesionalidade de Información Xuvenil c) Curso básico de Información, Orientación e Asesoramento á Mocidade d) CELGA 4 ou equivalente e) Estar en posesión da licenza de condución B1, ou en condicións de obtela na data na que remate o prazo de presentación de instancias, e dispoñibilidade de vehículo. Os dereitos de exame fíxanse en 50 euros. Consonte cos artigos 55 e 60 do Real decreto lexislativo 5/2015, Texto Refundido do Estatuto básico do empregado público, e co artigo 11 do Regulamento xeral de ingreso do persoal ao servizo da Administración Xeral do Estado, aprobado por Real decreto 364/1995, o tribunal terá unha composición mínima de 5 membros incluído a Presidencia e a Secretaría. A designación nominal dos membros do tribunal incluirá a dos respectivos suplentes e publicarase, como mínimo, no Boletín Oficial da Provincia e no taboleiro de edictos do Concello, xunto coa publicación da relación definitiva de persoas admitidas. A fase de concurso, non terá carácter eliminatorio, nin a puntuación obtida nela poderá aplicarse para superar os exercicios da fase de oposición. Valoraranse os seguintes méritos: a) Experiencia profesional na Administración Pública: - Por servizos prestados en Administracións locais en postos de responsable da Oficina Municipal de Información Xuvenil: 0,025 puntos por mes completo de servizos ata un máximo de 4 puntos. - Por servizos prestados noutras administracións públicas en postos de responsable de oficinas de atención á xuventude: 0,010 puntos por mes completo de servizos ata un máximo de 4 puntos. - Por servizos prestados en Administracións locais como responsable de xestión de programas culturais ou de animación socio cultural: 0,025 puntos por mes completo de servizos ata un máximo de 4 puntos. - Por servizos prestados noutras Administracións públicas como responsable de xestión de programas culturais ou de animación socio cultural: 0,010 puntos por mes completo de servizos ata un máximo de 4 puntos. A puntuación global máxima neste apartado non poderá exceder de 8 puntos. b) Cursos de especialización no coñecemento do idioma galego: - Curso de linguaxe administrativo galego, nivel medio: 0,25 puntos - CELGA 5 ou curso de linguaxe administrativo galego, nivel superior: 0,5 puntos A puntuación global máxima neste apartado non poderá exceder de 0,5 puntos. c) Cursos de formación recibidos e acreditados, cuxo contido estea directamente relacionado coas funcións propias da praza obxecto da convocatoria e que foran convocados, impartidos ou homologados polas Administracións Públicas, Universidades ou Fundacións universitarias, e Colexios profesionais. - De duración de 101 a 300 horas: 0,25 puntos. - De duración de 301 a 500 horas: 0,45 puntos. - De duración superior a 500 horas: 1,5 puntos. A puntuación global máxima neste apartado non poderá exceder de 3,5 puntos. As persoas aspirantes presentarán conxuntamente coa instancia para tomar parte no proceso selectivo unha relación dos méritos que aleguen. Á dita relación acompañaranse os documentos xustificativos dos mesmos, orixinais ou fotocopias compulsadas, pois non se terán en conta, nin se valoraran aqueles que non queden debidamente acreditados, en todos os seus extremos, dentro do prazo de presentación das instancias. A experiencia profesional acreditarase coa certificación de servizos prestados da administración pública correspondente, na que claramente consten as datas concretas de prestación de servizos, e na que se poda comprobar que as funcións ou tarefas realizadas correspondese coa praza convocada. A puntuación máxima que se pode alcanzar nesta fase de concurso será a de 12 puntos por todos os méritos valorables. A fase de oposición constará de dous exercicios e serán os seguintes: Primeiro exercicio: de carácter obrigatorio e eliminatorio. Realizarase un exame tipo test que consistirá en responder a un cuestionario de 60 preguntas, mais 5 preguntas de reserva, sobre os contidos do temario que se recolle no ANEXO I. As persoas aspirantes deberán presentarse para a realización do exercicio provistos do DNI ou dun documento fidedigno acreditativo da súa identidade, a xuízo do tribunal de selección. Cada pregunta formularase con tres respostas alternativas, das que solo unha será correcta. O exercicio realizarase a porta cerrada coa única presenza das persoas opositoras, os membros do tribunal e as persoas colaboradoras que este último designe, no seu caso. O tempo máximo para a realización deste exercicio será de 90 minutos. Cada resposta correcta valorarase con 0,15 puntos. Cada resposta incorrecta restará 0,05puntos. As respostas en branco non puntuarán. O exercicio cualificarase de 0 a 9 puntos e será necesario para superalo un mínimo de 4,5 puntos. As puntuacións faranse públicas unha vez rematada a corrección dos test, concretando o lugar, día e hora para a realización da proba práctica. Segundo exercicio: de carácter obrigatorio e eliminatorio. Realizarase unha proba práctica polas persoas aspirantes que superasen a puntuación mínima de 4,5 puntos establecida para a proba teórica. A proba práctica consistirá na resolución dun suposto práctico entre dous propostos polo Tribunal. O seu contido situarase no ámbito das materias tratadas dentro do programa establecido nas bases e estará en consonancia cos procedementos, tarefas e funcións habituais da praza obxecto de convocatoria. Neste exercicio valorarase o volume e comprensión dos coñecementos e a claridade da exposición. As persoas aspirantes seleccionadas deberán presentarse para a realización da proba provistos do DNI ou dun documento fidedigno acreditativo da súa identidade, a xuízo do tribunal de selección, e seguirase coma orde de actuación o das respectivas instancias no Rexistro Xeral do Concello de Coirós. As cualificacións da proba práctica obteranse sumando as puntuacións outorgadas por cada membro do Tribunal con dereito a voto para o exercicio escollido, e dividindo a puntuación total resultante entre ese mesmo número de membros. A proba práctica cualificarase de 0 a 9 puntos e será necesario para superalo un mínimo de 4,5 puntos na suma das puntuacións outorgadas polos membros do tribunal con dereito a voto. O primeiro exercicio da fase de oposición será cualificado ata un máximo de nove (9) puntos, sendo eliminados as persoas opositoras que non acaden un mínimo de catro puntos e medio (4,5). O segundo exercicio da fase de oposición será cualificado ata un máximo de nove (9) puntos, sendo eliminados as persoas opositoras que non acaden un mínimo de catro puntos e medio ( 4,5). A cualificación desenvolverase, sumando a puntuación obtida no concurso e nas dúas probas da fase de oposición, para aquelas persoas que acaden o mínimo establecido. A presente convocatoria e cantos actos administrativos se deriven desta poderán ser impugnados polos interesados nos casos e na forma establecidos pola lexislación vixente. Coirós, 22 de outubro de 2018 O ALCALDE Asdo.: Francisco Quintela Requeijo TEMA 1.- A Constitución Española. TEMA 2.- Os Estatutos de Autonomía. O Estatuto de Autonomía de Galicia: Características e contido. TEMA 3.- A organización do Estado na Constitución. Organización institucional ou política e organización territorial. As cortes xerais. O goberno e a administración. TEMA 4.- Réxime local español: clases das entidades locais. A provincia no réxime local. Organización provincial. Competencias. TEMA 5.- O municipio. O termo municipal. A poboación. O empadroamento. Organización municipal: competencias. TEMA 6.- Ordenanzas e regulamentos das entidades locais. clases. Procedemento de elaboración e aprobación. TEMA 7.- O persoal ó servizo da administración local. Organización dereitos e deberes. Incompatibilidades. TEMA 8.- O acto administrativo: concepto e clases. Elementos do acto administrativo. Notificacións. TEMA 9.- A teoría da invalidez do acto administrativo: actos nulos e anulables. Revisión de oficio. TEMA 10.- O procedemento administrativo. TEMA 11.- Finalización do procedemento administrativo: a obriga de resolver. O silencio administrativo. TEMA 12.- Os recursos administrativos: concepto e clases. TEMA 13.- Principios xerais e clases de contratos administrativos. Procedemento de selección de contratistas. TEMA 14.- Os bens das entidades locais. Clases. O dominio público local. Bens patrimoniais locais. TEMA 15.- O rexistro de documentos: concepto. O rexistro de entrada e saída: o seu funcionamento nas corporacións locais. Presentación de instancias e outros documentos nas oficinas públicas. TEMA 16.- Animación sociocultural no municipio na infancia e xuventude. TEMA 17.- As técnicas grupais. Aplicación da dinámica de grupos na xestión do tempo libre. TEMA 18.- O traballo en equipo. A dirección do traballo en equipo por parte do animador sociocultural TEMA 19.- Avaliación das accións socioeducativas no ámbito da educación non formal e a animación sociocultural. Metodoloxía e ferramentas de avaliación participativa. TEMA 20.- Os equipamentos culturais municipais. Tipoloxía, deseño e planificación no municipio. TEMA 21.- A organización dun centro sociocultural: grupos, funcións e organización do equipo. Deseño de programas. TEMA 22.- A participación cidadá. Concepto e ámbitos. Como potenciar a participación cidadá dende a animación sociocultural. TEMA 23.- Lei 6/2012, do 19 de xuño, de xuventude de Galicia. TEMA 24.- Lexislación e competencias da comunidade autónoma en materia de xuventude. TEMA 25.- O plan estratéxico de xuventude de Galicia. TEMA 26.- A dirección xeral de xuventude, participación e voluntariado. Organigrama e competencias. TEMA 27.- Programas da dirección xeral de xuventude: rede de dinamización xuvenil, correspondentes xuvenís, iniciativa Xove, deseñando o teu futuro, parlamento xove, xuventude crea. TEMA 28.- A rede galega de información e documentación xuvenil. Funcionamento e estrutura da rede. O Centro coordinador e os servicios de información xuvenil. TEMA 20.- A xuventude e as novas tecnoloxías da información e a comunicación, as redes sociais e novas formas de relacionarse. TEMA 29.- O Instituto da xuventude de Galicia. Regulación xurídica e funcionamento. TEMA 30.- O Consello asesor e consultivo da xuventude de Galicia. Regulación xurídica e funcionamento. TEMA 31.- Organización e funcionamento dun centro de información xuvenil no ámbito municipal. Requisitos. Planificación de actividades formativas no ámbito da información xuvenil. Deseño de proxectos. TEMA 32.- O informador xuvenil. Perfil e funcións. Habilidades sociais. TEMA 33.- Tratamentos da información xuvenil. Difusión da información. As novas políticas de información para xoves. TEMA 34.- Lei orgánica 1/2002, de 22 de marzo, reguladora do dereito de asociación. TEMA 35.- Asociacionismo e participación xuvenil. Estrutura das asociacións xuvenís. Xestión e posta en marcha dunha asociación xuvenil. Rexistro e censos de entidades xuvenís a nivel autonómico e municipal. TEMA 36.- Programas europeos dirixidos á xuventude. TEMA 37.- Mobilidade xuvenil. Carnés destinados á mocidade. Requisitos e vantaxes. Rede de albergues xuvenís (REAJ) TEMA 38.- A axencia europea de información e asesoramento xuvenil para os xoves (ERYCA) e a carta europea de información xuvenil. Eurodesk. TEMA 39.- Programa de mobilidade transnacional xuvenil Galeuropa Erasmus +: xuventude en acción TEMA 40.- Voluntariado. O seu papel no desenvolvemento social. Programas de voluntariado na comunidade autónoma de Galicia. TEMA 41.- Lei 45/2015, de 14 de outubro, de voluntariado. TEMA 42.- Voluntariado xuvenil a nivel municipal. Programas e subvencións. TEMA 43.- Intercambios internacionais en albergues REAJ. TEMA 44.- Certificado de experiencias de educación non formal en materia de xuventude. O sistema nacional de garantía xuvenil. Requisitos. Tipos de contratos. Os obradoiros de emprego. TEMA 45.- Xoves e programas de educación para a saúde: rede de asesoramento afectivo- sexual para a mocidade. Centro Quérote. TEMA 46.- Acción de verán: campamentos, oferta concertada, campos de traballo. TEMA 47.- Instalacións xuvenís: tipos e requisitos. Aspectos técnicos. Procedemento de recoñecemento. TEMA 48.- O carné xove: requisitos e vantaxes. TEMA 49.- A rede natura no Concello de Coirós. O proxecto Mandeo no municipio. TEMA 50.- Recursos turísticos e medioambientais no Concello de Coirós TEMA 51.- Plan de emprego local da Deputación da Coruña. Liñas de actuación e requisitos. TEMA 52.- Rede cultural da Deputación da Coruña. Programas e requisitos. TEMA 53.- As convocatorias de bolsas da Deputación da Coruña para deportistas, de investigación e de perfeccionamento de estudos artísticos. TEMA 54.- Plataforma SUBTEL da Deputación da Coruña. TEMA 55.- Plataforma TEDEC- sistema de tramitación de expedientes da Deputación da Coruña. TEMA 56.- Procedementos e servizos. Notifica. Chave 365 TEMA 57.- A sede electrónica da Xunta de Galicia para as entidades locais. D./D.ª., titular do D. N. I./NIE núm., e con enderezo a efectos de notificacións en., Código Postal., teléfono., e correo electrónico. • Que solicito ser admitido/a ás probas do proceso selectivo mediante concurso-oposición correspondente a unha praza de ______________________________________de acordo coa convocatoria publicada no B. O. P. • Declaro coñece-las bases reguladoras desta convocatoria. • Que reúno todos e cada un dos requisitos esixidos na Base 3. o das xerais desta convocatoria referidos á data de remate do prazo sinalado para a presentación de instancias. • Que achego a esta solicitude, de acordo co previsto nas Base 4. a das xerais desta convocatoria, a documentación seguinte: ________________________________________________________________________________________________________________________________________________________________________________________________________________________________________________________________________________________________________________________________________________. Que ___ si _____ non aporto a seguinte relación de méritos, para que sexan computados na fase de concurso. Que acompaño o pago das tasas. Que dispoño de vehículo segundo o que establece a convocatoria. Que ___ si ____ non teño certificado de discapacidade e ____si ____non necesito adaptación para a realización das probas do exame. Sobre a base do exposto A miña admisión no proceso de selección para o acceso ás probas do proceso selectivo mencionado no expoñendo primeiro. Coirós, ___ de ___________ de 201. O ALCALDE Asdo.: Francisco Quintela Requeijo É obxecto da presente convocatoria a provisión en propiedade dunha praza vacante, “Oficial de oficios varios”, encadrada na escala de administración especial, subescala de servizos especiais, pertencente ao grupo E, incluída na Oferta de Emprego Publico do ano 2018, publicada no Boletín Oficial da Provincia nº 133, de 13 de xullo de 2018, ó amparo do Texto Refundido do Estatuto básico do empregado público, e de acordo coas Bases Xerais reguladoras do proceso selectivo. O procedemento selectivo será o de concurso-oposición. As funcións do posto son as propias dun oficial de oficios varios, e así entre outras: - Tarefas comúns de condutor tractor e outros vehículos - Mantemento e limpeza de vías municipais, especialmente con vehículos adaptados - Reparacións menores en edificios e instalacións municipais - Mantemento de areas de uso público municipal - Calquera outra que se lle encomende e que estea relacionada cos obxectivos xerais e específicos relacionados co posto de traballo CUARTA.- Titulación As persoas aspirantes deberán estar en posesión do: - Certificado de escolaridade ou certificado de estudios primarios ou equivalente - Licencia de condución tipo B Os dereitos de exame fíxanse en 50 euros. Consonte cos artigos 55 e 60 do Real decreto lexislativo 5/2015, Texto Refundido do Estatuto básico do empregado público, e co artigo 11 do Regulamento xeral de ingreso do persoal ao servizo da Administración Xeral do Estado, aprobado por Real decreto 364/1995, o tribunal terá unha composición mínima de 5 membros incluído a Presidencia e a Secretaría. A designación nominal dos membros do tribunal incluirá a dos respectivos suplentes e publicarase, como mínimo, no Boletín Oficial da Provincia e no taboleiro de edictos do Concello, xunto coa publicación da relación definitiva de persoas admitidas. A fase de concurso, non terá carácter eliminatorio, nin a puntuación obtida nela poderá aplicarse para superar os exercicios da fase de oposición. Valoraranse os seguintes méritos: a) Experiencia profesional na Administración Pública: - Por servizos prestados en Administracións locais en postos de conductor tractorista ou oficial de oficios varios: 0,06 por mes completo de servizos. - Por servizos prestados noutras administracións públicas en postos de conductor-tractorista ou oficial de oficios varios: 0,03 puntos por mes completo de servizos. A puntuación global máxima no apartado de experiencia profesional non poderá exceder de 11 puntos. b) Cursos de especialización no coñecemento do idioma galego: - CELGA 4 ou equivalente: 0,5 puntos - Curso de linguaxe administrativo galego, nivel medio ou superior: 0,5 puntos A puntuación global máxima neste apartado non poderá exceder de 1 puntos. As persoas aspirantes presentarán conxuntamente coa instancia para tomar parte no proceso selectivo unha relación dos méritos que aleguen. Á dita relación acompañaranse os documentos xustificativos dos mesmos, orixinais ou fotocopias compulsadas, pois non se terán en conta, nin se valoraran aqueles que non queden debidamente acreditados, en todos os seus extremos, dentro do prazo de presentación das instancias. A experiencia profesional acreditarase coa certificación de servizos prestados da administración pública correspondente, na que claramente consten as datas concretas de prestación de servizos, a denominación do posto de traballo e na que se poda comprobar que as funcións ou tarefas realizadas correspondese coa praza convocada. A puntuación máxima que se pode alcanzar nesta fase de concurso será a de 12 puntos por todos os méritos valorables. A fase de oposición constará de dous exercicios e serán os seguintes: Primeiro exercicio: de carácter obrigatorio e eliminatorio. Consistirá en contestar por escrito un cuestionario tipo test de 32 preguntas, e 4 preguntas de reserva, con tres respostas alternativas das que só unha será a correcta, sobre o contido do programa especificado na convocatoria ( ANEXO 1). As persoas aspirantes deberán presentarse para a realización do exercicio provistos do DNI/ NIE ou dun documento fidedigno acreditativo da súa identidade, a xuízo do tribunal de selección. O exercicio realizarase a porta cerrada coa única presencia das persoas opositoras, os membros do tribunal e as persoas colaboradoras que este último designe, no seu caso. O tempo máximo para a realización deste exercicio será de 45 minutos. Cada resposta correcta valorarase con 0,20 puntos. Cada resposta incorrecta restará 0,10 puntos. As respostas en branco non puntuarán. O exercicio cualificarase de 0 a 8 puntos e será necesario para superalo un mínimo de 4 puntos. Segundo exercicio: de carácter obrigatorio e eliminatorio. As persoas que superen o primeiro exercicio deberán realizar este segundo exercicio e que consistirá na realización dun suposto práctico, determinado polo Tribunal con carácter inmediatamente previo á realización do exercicio e relacionado directamente có temario específico do Anexo 1. As persoas aspirantes deberán presentarse para a realización da proba provistos do DNI/NIE ou dun documento fidedigno acreditativo da súa identidade, a xuízo do tribunal de selección, e seguirase coma orde de actuación o das respectivas instancias no Rexistro Xeral do Concello de Coirós, agás que o Tribunal prefira o desenvolvemento conxunto O tempo máximo para a realización deste exercicio será de 30 minutos, quedando o tribunal capacitado para determinar tempos inferiores de realización do mesmo. O exercicio cualificarase de 0 a 9 puntos. As cualificacións da proba práctica obteranse sumando as puntuacións outorgadas por cada membro do tribunal con dereito a voto e dividindo a puntuación total resultante entre o número de membros do tribunal con dereito a voto. Para superar a proba practica será necesario acadar un mínimo de 4,5 puntos. Terceiro exercicio: de carácter obrigatorio e non eliminatorio. De carácter obrigatorio e non eliminatorio, que realizarán as persoas aspirantes que superasen a puntuación mínima de 4,5 puntos establecida para o exercicio anterior. Consistirá na tradución directa do castelán ao galego de 5 frases propostas polo Tribunal durante un tempo máximo de 15 minutos e sen axuda do dicionario. A puntuación por cada frase traducida de maneira perfecta será de 0,20 puntos. O exercicio cualificarase cun máximo de 1 punto. Quedan eximidos da realización deste exercicio aquelas persoas aspirantes que acrediten posuír, antes da finalización do prazo de presentación de instancias o CELGA 2, CELGA 3, CELGA 4 ou CELGA 5 ou equivalente, debidamente homologado polo órgano competente en materia de política lingüística da Xunta de Galicia, de acordo coa disposición adicional segunda da Orden de 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (DOG núm.146, de 30 de xullo). Aos aspirantes que posúan o CELGA 2 (ou superiores) atribuiráselles a máxima puntuación nesta proba ( 1 punto). O primeiro exercicio da fase de oposición será cualificado ata un máximo de oito (8) puntos, sendo eliminados as persoas opositoras que non acaden un mínimo de catro (4) puntos. O segundo exercicio da fase de oposición será cualificado ata un máximo de nove (9) puntos, sendo eliminados as persoas opositoras que non acaden un mínimo de 4,5 puntos. O número de puntos que outorgará cada membro do tribunal, no exercicio práctico dos exercicios será de 0 ata o máximo de nove (9) puntos que se poida outorgar ás persoas aspirantes, constituíndo a nota final a media das valoracións de todos os membros do tribunal. A puntuación final virá determinada pola suma da puntuación obtida na proba teórica, na proba práctica, e na proba de galego. Aos efectos da súa notificación colectiva publicarase un Anuncio no Taboleiro, indicando a puntuación obtida por cada un dos/as aspirantes en cada unha das fases e probas, así como a suma das mesmas. Á puntuación da fase de oposición, sumarase a puntuación obtida na fase de concurso. En caso de empate na puntuación final, resolverase o mesmo en favor da persoa aspirante que obtivese maior puntuación na proba práctica. A presente convocatoria e cantos actos administrativos se deriven desta poderán ser impugnados polos interesados nos casos e na forma estabelecidos pola lexislación vixente. Coirós, 22 de outubro de 2018 O ALCALDE Asdo.: Francisco Quintela Requeijo TEMA 1.- A Constitución Española. TEMA 2.- Os Estatutos de Autonomía. O Estatuto de Autonomía de Galicia: Características e contido. TEMA 3.- A organización do Estado na Constitución. Organización institucional ou política e organización territorial. As cortes xerais. O goberno e a administración. TEMA 4.- Réxime local español: clases das entidades locais. A provincia no réxime local. Organización provincial. Competencias. TEMA 5.- O municipio. O termo municipal. A poboación. O empadroamento. Organización municipal: competencias. TEMA 6.- La igualdad de género: concepto y normativa. TEMA 7.- Albañilería: materiales empleados en la construcción. Útiles, herramientas, y maquinaría más empleada en la construcción. TEMA 8.- Utilización de andamios, apeos y entibaciones. Enumeración y descripción de las situaciones en las que es necesaria su utilización. TEMA 9.- Elaboración de pastas, morteros, adhesivos y hormigones: usos, tipos y dosificaciones. TEMA 10.- Preparación y regularización de soportes para revestimiento en construcción. TEMA 11.- Preparación de piezas y tratamiento de superficies en revestimientos con piezas rígidas. TEMA 12.- Pavimentos con hormigón impreso, adoquinados y baldosas hidráulicas usos, tipología, características y aplicaciones. TEMA 13.- Prevención de riesgos laborales. Disposiciones mínimas de seguridad y salud que deben aplicarse en las obras de construcción. TEMA 14.- Reglamento general de conductores TEMA 15.- Fontanería: Nociones básicas. Tuberías, grifos,. TEMA 16.- Pintura: conocimientos generales. Preparación de pinturas. Materiales básicos. Las técnicas de pintar. TEMA 17.- Carpintería: Nociones básicas. Maderas, herramientas, uniones de piezas de madera, elementos de fijación, acabados. TEMA 18.- Normas básicas de electricidad. TEMA 19.- Protecciones, señalización y balizamiento de obras en la vía pública. TEMA 20.- Red viaria del Concello de Coirós. D./D. a., titular do D. N. I./NIE núm., e con enderezo a efectos de notificacións en., Código Postal., teléfono., e correo electrónico. • Que solicito ser admitido/a ás probas do proceso selectivo mediante concurso-oposición correspondente a unha praza de _____________________________________de acordo coa convocatoria publicada no B. O. P. • Declaro coñece-las bases reguladoras desta convocatoria. • Que reúno todos e cada un dos requisitos esixidos na Base 3. o das xerais desta convocatoria referidos á data de remate do prazo sinalado para a presentación de instancias. • Que achego a esta solicitude, de acordo co previsto nas Base 4. a das xerais desta convocatoria, a documentación seguinte: ________________________________________________________________________________________________________________________________________________________________________________________________________________________________________________________________________________________________________________________________________________. Que ___ si _____ non aporto a seguinte relación de méritos, para que sexan computados na fase de concurso. Que acompaño o pago das tasas. Que posuo licencia de conducción tipo B. Sobre a base do exposto A miña admisión no proceso de selección para o acceso ás probas do proceso selectivo mencionado no expoñendo primeiro. Coirós, ___ de ___________ de 201. O ALCALDE Asdo.: Francisco Quintela Requeijo